CELEX: 52010PC0360
Language: lt
Date: 2010-07-05
Title: Pasiūlymas Tarybos Igyvendinimo Sprendimas Leisti Latvijos Respublikai taikyti priemonę, kuria nukrypstama nuo Tarybos direktyvos 2006/112/EB dėl pridėtinės vertės mokesčio bendros sistemos 287 straipsnio

|

52010PC0360

 Pasiūlymas Tarybos Igyvendinimo Sprendimas Leisti Latvijos Respublikai taikyti priemonę, kuria nukrypstama nuo Tarybos direktyvos 2006/112/EB dėl pridėtinės vertės mokesčio bendros sistemos 287 straipsnio  /* KOM/2010/0360 galutinis - NLE 2010/0193 */  

	[pic] | EUROPOS KOMISIJA |Briuselis, 2010.7.5KOM(2010)360 galutinis2010/0193 (NLE)PasiūlymasTARYBOS ĮGYVENDINIMO SPRENDIMASleisti Latvijos Respublikai taikyti priemonę, kuria nukrypstama nuo Tarybos direktyvos 2006/112/EB dėl pridėtinės vertės mokesčio bendros sistemos 287 straipsnioAIŠKINAMASIS MEMORANDUMASPASIūLYMO APLINKYBėS |110 | Pasiūlymo pagrindas ir tikslai Pagal 2006 m. lapkričio 28 d. Direktyvos 2006/112/EB dėl pridėtinės vertės mokesčio bendros sistemos (toliau – PVM direktyva) 395 straipsnio 1 dalį Taryba, Komisijos pasiūlymu, gali vieningai leisti bet kuriai valstybei narei taikyti nuo tos direktyvos nuostatų nukrypstančias specialias priemones, kad būtų paprastinama PVM rinkimo tvarka arba užkirstas kelias tam tikriems mokesčių slėpimo ar vengimo būdams. Raštu, kurį Komisijos generalinis sekretoriatas užregistravo 2010 m. vasario 17 d., Latvija paprašė leidimo atleisti nuo PVM apmokestinamuosius asmenis, kurių metinė apyvarta neviršija 50 000 EUR. Vadovaudamasi Direktyvos 2006/112/EB 395 straipsnio 2 dalimi, Komisija 2010 m. gegužės 4 d. raštu informavo kitas valstybes nares apie Latvijos prašymą. 2010 m. gegužės 7 d. raštu Komisija pranešė Latvijai, kad turi visą prašymui įvertinti būtiną informaciją. |120 | Bendrosios aplinkybės Remiantis PVM direktyvos XII antraštinės dalies 1 skyriumi valstybėms narėms suteikiama galimybė mažosioms įmonėms taikyti specialias schemas, įskaitant galimybę nuo PVM atleisti apmokestinamuosius asmenis, kurių metinė apyvarta neviršija tam tikros ribos. Ši nukrypti leidžianti nuostata reiškia, kad apmokestinamieji asmenys neturi apskaičiuoti PVM už tiekiamas prekes ar teikiamas paslaugas ir todėl jie negali atskaityti pirkimo PVM. Ši viršutinė metinės apyvartos riba valstybėse narėse yra skirtinga ir, visų pirma, yra nustatyta pagal jų įstojimo datą. Valstybėms narėms, kurios įstojo po 1978 m. sausio 1 d. metinės apyvartos riba nustatyta PVM direktyvos 287 straipsniu. Latvijai buvo nustatyta 17 200 EUR riba, atitikusi 10 000 LVL sumą, perskaičiuotą pagal įstojimo dieną galiojusį valiutos kursą (PVM direktyvos 287 straipsnio 10 punktas). Latvijos prašymu dėl nukrypti leidžiančios nuostatos siekiama paprastinti mažoms įmonėms taikomą PVM sistemą, nustatant apmokestinamiesiems asmenims, kurių metinė apyvarta neviršija 50 000 EUR, skirtą minėtą supaprastinimą. Šia priemone bus žymiai sumažinta schemos reikalavimus atitinkančioms įmonėms tenkanti našta atleidžiant jas nuo daugybės mokestinių prievolių pagal įprastines PVM procedūras. Apmokestinamiesiems asmenims schema būtų neprivaloma, o Latvija tikisi, kad, padidinus ribą, maždaug 60 proc. reikalavimus atitinkančių apmokestinamųjų asmenų (2008 m. – 32 494 apmokestinamieji asmenys) pasinaudos šia supaprastinimo priemone. Remiantis Latvijos atliktu ūkinių operacijų vykdytojų, kurių metinė apyvarta neviršija numatytos ribos, PVM deklaracijų tyrimu, į valstybės biudžetą šių apmokestinamųjų asmenų mokėtina grynoji PVM suma yra neigiama. Dėl šios priežasties siūloma priemonė beveik neturėtų jokio poveikio PVM pajamų, surenkamų galutinio vartojimo etape, bendrai sumai. Nukrypti leidžianti nuostata galiotų iki ankstesnės iš šių datų: arba 2013 m. gruodžio 31 d., arba kol įsigalios direktyva dėl metinės apyvartos ribos, iki kurios apmokestinamieji asmenys gali būti atleidžiami nuo PVM. |130 | Pasiūlymo srityje galiojančios nuostatos 2004 m. Komisija pateikė pasiūlymą padidinti iki 100 000 EUR valstybėse narėse taikomą metinės apyvartos ribą (COM(2004) 728 galutinis), pagal kurią apmokestinamieji asmenys atleidžiami nuo PVM. |141 | Derėjimas su kitomis Sąjungos politikos sritimis ir tikslais Netaikoma. |KONSULTACIJOS SU SUINTERESUOTOSIOMIS šALIMIS IR POVEIKIO VERTINIMAS |Konsultacijos su suinteresuotosiomis šalimis |219 | Netaikoma. |Tiriamųjų duomenų rinkimas ir naudojimas |229 | Nepriklausomo tyrimo neprireikė. |230 | Poveikio vertinimas Sprendimu siekiama nustatyti supaprastinimo priemonę, panaikinančią daug įmonių, kurių metinė apyvarta neviršija 50 000 EUR, PVM prievolių ir turinčią galimą teigiamą poveikį. Dėl siauros leidžiančios nukrypti nuostatos taikymo srities ir riboto jos taikymo laikotarpio, bet kuriuo atveju poveikis bus ribotas. |TEISINIAI PASIūLYMO ASPEKTAI |305 | Siūlomų veiksmų santrauka Leidimas Latvijai taikyti nuo Direktyvos 2006/112/EB nuostatų nukrypstančią priemonę, atsižvelgiant į supaprastinimo priemonės taikymą įmonėms, kurių metinė apyvarta neviršija 50 000 EUR. |310 | Teisinis pagrindas 2006 m. lapkričio 28 d. PVM direktyvos 2006/112/EB dėl pridėtinės vertės mokesčio bendros sistemos 395 straipsnis. |329 | Subsidiarumo principas Pasiūlymas priklauso išimtinei ES kompetencijai. Todėl subsidiarumo principas netaikomas. |Proporcingumo principas Pasiūlymas atitinka proporcingumo principą dėl šios (-ių) priežasties (-čių). |331 | Šis sprendimas susijęs su valstybei narei jos pačios prašymu suteiktu leidimu ir nėra privalomas. |332 | Atsižvelgiant į ribotą šios nukrypti leidžiančios priemonės taikymo sritį, speciali priemonė yra proporcinga siekiamam tikslui. |Pasirinkta priemonė |341 | Siūloma priemonė – sprendimas. |342 | Kitos priemonės būtų netinkamos dėl toliau nurodytos (-ų) priežasties (-čių). Remiantis PVM direktyvos 2006/112/EB dėl pridėtinės vertės mokesčio bendros sistemos 395 straipsniu, nukrypti nuo bendrų PVM taisyklių galima tik vieningai leidus Tarybai Komisijos pasiūlymu. Tarybos sprendimas yra tinkamiausia priemonė, nes jis gali būti skirtas atskiroms valstybėms narėms. |POVEIKIS BIUDžETUI |409 | Pasiūlymas neturi poveikio Sąjungos biudžetui. |PAPILDOMA INFORMACIJA |Persvarstymas, peržiūra, laikino galiojimo sąlyga |533 | Pasiūlyme numatyta laikino galiojimo sąlyga. |E-3141 |2010/0193 (NLE)PasiūlymasTARYBOS ĮGYVENDINIMO SPRENDIMASleisti Latvijos Respublikai taikyti priemonę, kuria nukrypstama nuo Tarybos direktyvos 2006/112/EB dėl pridėtinės vertės mokesčio bendros sistemos 287 straipsnioEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos[1], ypač į jos 395 straipsnio 1 dalį,atsižvelgdama į Komisijos pasiūlymą,kadangi:1.  Rašte, kurį Komisijos generalinis sekretoriatas užregistravo 2010 m. vasario 17 d., Latvija prašė leidimo taikyti priemonę, kuria nukrypstama nuo Direktyvos 2006/112/EB 287 straipsnio 10 punkto, siekdama nuo PVM atleisti apmokestinamuosius asmenis, kurių metinė apyvarta neviršija 50 000 EUR. Tokiu būdu tie apmokestinamieji asmenys bus atleisti nuo tam tikrų ar visų PVM direktyvos XI antraštinės dalies 2–6 skyriuose nurodytų PVM prievolių.2.  Vadovaudamasi Direktyvos 2006/112/EB 395 straipsnio 2 dalimi, Komisija 2010 m. gegužės 4 d. raštu informavo kitas valstybes nares apie Latvijos prašymą. 2010 m. gegužės 7 d. raštu Komisija pranešė Latvijai, kad turi visą prašymui įvertinti būtiną informaciją.3.  Valstybėms narėms jau suteikta galimybė taikyti specialiąją mažoms įmonėms skirtą schemą pagal PVM direktyvos XII antraštinę dalį. Šia priemone nukrypstama nuo PVM direktyvos XII antraštinės dalies tik tada, kai taikant schemą apmokestinamųjų asmenų metinės apyvartos riba yra didesnė už šiuo metu Direktyvos 2006/112/EB 287 straipsnio 10 punktu Latvijai nustatytą ribą, t. y. 17 200 EUR.4.  Dėl didesnės ribos gali žymiai sumažėti mažiausių įmonių PVM prievolės, o tai, kad apmokestinamiesiems asmenims ji yra neprivaloma, įmonėms suteikia galimybę pasirinkti taikyti įprastines PVM procedūras.5.  Komisija į 2004 m. spalio 29 d. direktyvos, kuria siekiama supaprastinti pridėtinės vertės mokesčio prievoles, pasiūlymą[2] įtraukė nuostatas, kuriomis pagal atleidimo nuo PVM schemą valstybėms narėms leidžiama nustatyti viršutinę metinės apyvartos ribą neviršijant 100 000 EUR arba lygiavertės sumos nacionaline valiuta; sumą galima kasmet persvarstyti. Latvijos pateiktas prašymas atitinka šį pasiūlymą.6.  Nukrypti leidžianti nuostata neturės jokios įtakos iš pridėtinės vertės mokesčio Europos Bendrijų kaupiamiems nuosaviems ištekliams,PRIĖMĖ ŠĮ SPRENDIMĄ:1 straipsnisNukrypstant nuo Direktyvos 2006/112/EB 287 straipsnio 10 punkto, Latvijos Respublikai leidžiama nuo PVM atleisti apmokestinamuosius asmenis, kurių metinė apyvarta neviršija 50 000 EUR sumos, perskaičiuotos nacionaline valiuta pagal jos įstojimo dieną galiojusį valiutos kursą.2 straipsnisŠis leidimas baigs galioti ankstesniąją iš šių datų: arba kai įsigalios direktyva, kuria iš dalies keičiami viršutinės metinės apyvartos ribos, iki kurios apmokestinamieji asmenys gali būti atleidžiami nuo PVM, dydžiai, arba 2013 m. gruodžio 31 d.3 straipsnisŠis sprendimas skirtas Latvijos Respublikai.Priimta BriuselyjeTarybos varduPirmininkas [1] OL L 347, 2006 12 11, p. 1.[2] COM(2004) 728 galutinis, OL C 24, 2005 1 29, p. 8.